En stor (43-73 millimeter) og bred, blank, rødbrun til svart hjortbille. Hannens kjever er forholdsvis lange og smale, tydelig lengre enn hodet, noe krumme med et par oppstående tenner på oversiden og en kam av fine tenner i spissen. Hodet har et trekantet framspring under og foran hvert fasettøye. Pronotum er avrundet, stort og bredt, med en tann langt bak på hver side, kraftig innsnevret bak denne. Dekkvingene er nokså jevnbrede, litt innsunkne på sidene foran, beina er svarte. Hunnen ligner hannen bortsett fra at kjevene ikke er like forstørrede (dog større enn hos mange andre hjortebille-hunner), kroppsformen er litt bredere. Arten er den største i slekten .